pythainlp/thaigov-v2-corpus-22032023 huggingface dataset:
วันเสาร์ที่ 25 มิถุนายน 2565
สุดยอด! ส่งออกทุเรียนไทยไปจีนเกินเป้า 5 แสนตัน ก.เกษตรฯ เล็งส่ง “ทุเรียนใต้” เพิ่มรายได้อีก 50%
.....
พลเอก ประยุทธ์ จันทร์โอชา นายกรัฐมนตรีรับทราบและร่วมยินดีที่ยอดการส่งออกทุเรียนไทยไปจีน (1 ก.พ. - 17 มิ.ย. 65) มีจำนวนกว่า 5.09 แสนตัน สร้างมูลค่า 54,418.45 ล้านบาท ถือเป็นการทำลายสถิติตัวเลขการส่งออกในช่วงเวลาเดียวกันของปี 64 ที่จำนวน 4.25 แสนตัน
.
ทั้งนี้ นายกฯ ได้สั่งการให้ทุกหน่วยงานที่เกี่ยวข้อง เข้มงวดเรื่องการควบคุมมาตรฐานสินค้าทางการเกษตรก่อนส่งออกไปประเทศจีนตามนโยบาย Zero COVID ของจีน และการควบคุมมาตรฐานการผลิตตามหลัก GAP Plus (Good Agriculture Practices Plus) เพื่อเพิ่มความมั่นใจให้ผู้บริโภคชาวจีนว่าผลไม้จากไทยมีคุณภาพและความปลอดภัย
.
ล่าสุด ก.เกษตรฯ ได้เล็งส่งออกทุเรียนจากภาคใต้ เนื่องจากปีนี้ให้ผลผลิตเร็วกว่าทุกปี คือตั้งแต่เดือนมิ.ย. - ส.ค. คาดว่าจะมีรายได้จากการส่งออกเพิ่มขึ้น 50% พร้อมกับการส่งเสริมช่องทางการค้าระบบออนไลน์ ขณะที่ระบบออฟไลน์ก็ได้จัดกิจกรรมส่งเสริมการขาย เพื่อเพิ่มส่วนแบ่งตลาดสินค้าไทยในตลาดจีนผ่านห้างสรรพสินค้าท้องถิ่น ซึ่งจะส่งผลให้ตลาดผลไม้ไทยในจีนเกิดการขยายตัวผ่านห้างสรรพสินค้าและซุปเป้อร์มาร์เก้ตมากขึ้นในอนาคต
.
อ่านเพิ่มเติม คลิกhttps://www.thaigov.go.th/news/contents/details/56063
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 4 สิงหาคม 2565
ดีอีเอส ลงพื้นที่ติดตามผลสำเร็จต้นแบบวิสาหกิจชุมชนกลุ่มเกษตรกรทำนาหนองสาหร่าย ในจังหวัดกาญจนบุรี นำนวัตกรรมระบบ Digital Farm ครบวงจรมาบริหารจัดการการเกษตรยุคดิจิทัล
ดีอีเอส ลงพื้นที่ติดตามผลสำเร็จต้นแบบวิสาหกิจชุมชนกลุ่มเกษตรกรทำนาหนองสาหร่าย ในจังหวัดกาญจนบุรี นำนวัตกรรมระบบ Digital Farm ครบวงจรมาบริหารจัดการการเกษตรยุคดิจิทัล
เมื่อวันที่ 3 สิงหาคม 2565 พ.ต.อ.ดร. อัครพล บุณโยปัษฎัมภ์ ผู้ตรวจราชการกระทรวงดิจิทัลเพื่อเศรษฐกิจและสังคม และคณะ ลงพื้นที่ตรวจราชการตามแผนการตรวจราชการกระทรวงดิจิทัลเพื่อเศรษฐกิจและสังคม ประจำปีงบประมาณ พ.ศ. 2565 รอบครึ่งปีหลัง ณ จังหวัดกาญจนบุรี โดยได้เข้าพบหารือข้อราชการกับ นายสมหวัง บุญระยอง รองผู้ว่าราชการจังหวัดกาญจนบุรี พร้อมทั้งประชุมร่วมกับหัวหน้าหน่วยงานสังกัดกระทรวงฯ ในพื้นที่ เพื่อตรวจเยี่ยมให้กำลังใจ และรับฟังสรุปผลการดำเนินงานสำคัญ รวมทั้งปัญหา/อุปสรรคในการดำเนินงานต่างๆ อาทิ โครงการยกระดับศูนย์การเรียน ICT ชุมชนสู่ศูนย์ดิจิทัลชุมชน โครงการบริการอินเทอร์เน็ตสาธารณะสู่ชุมชน โครงการเน็ตประชารัฐ/เครือข่ายอาสาสมัครดิจิทัล (อสด.) โครงการจัดทำบัญชีข้อมูลภาครัฐ (GD Catalog) โครงการ Smart City การขับเคลื่อนงานดิจิทัลเพื่อเศรษฐกิจและสังคมในระดับจังหวัด เป็นต้น
พร้อมให้ข้อแนะนำ/แนวทางการดำเนินงานโดยขอให้หน่วยงานในสังกัดเน้นการทำงานใน 2 มิติ คือ การดำเนินงานตามนโยบายของกระทรวง และการสนับสนุนภารกิจของจังหวัด โดยยึดประโยชน์ของประชาชนเป็นสำคัญในการดำเนินงานต่างๆ และขอให้ทำงานแบบบูรณาการร่วมกัน ประสานความร่วมมือของทุกหน่วยงานรวมทั้งเอื้ออำนวยภารกิจซึ่งกันและกัน จากนั้นได้ตรวจเยี่ยมการดำเนินงานศูนย์ดิจิทัลชุมชนตำบลหนองสาหร่าย ณ ศูนย์ประสานงานองค์กรชุมชนบ้านหนองขุย อำเภอพนมทวน ซึ่งศูนย์ฯ นี้มีการใช้ประโยชน์อย่างเป็นรูปธรรม มีการบริหารจัดการโดยผู้นำชุมชนที่เข้มแข็งสนับสนุนส่งเสริมการให้ความรู้และการใช้ประโยชน์ข้อมูลด้านเทคโนโลยีดิจิทัล
ทั้งนี้ ผู้ตรวจราชการฯ ได้ขอให้สถิติจังหวัดประสานผู้ดูแลศูนย์ฯ อื่นในจังหวัดศึกษาดูงานของศูนย์ดิจิทัลชุมชนตำบลหนองสาหร่ายเป็นต้นแบบ รวมทั้งประสานความร่วมมือกับผู้นำชุมชนในการขับเคลื่อนศูนย์ฯ สร้างการเรียนรู้ให้กับเยาวชนได้เข้ามามีส่วนร่วม เพื่อให้เกิดความยั่งยืนต่อไป จากนั้นได้ตรวจเยี่ยมแหล่งเรียนรู้ด้านการเกษตรยุคดิจิทัล ณ วิสาหกิจชุมชนกลุ่มเกษตรกรทำนาหนองสาหร่าย โดย บมจ.โทรคมนาคมแห่งชาติ สนับสนุนเทคโนโลยีระบบ CAT Digital Farm ได้นำนวัตกรรมระบบ Digital Farm ครบวงจร ช่วยในการบริหารจัดการ อาทิ ระบบ IoT Smart Farm ลดต้นทุนการผลิตโดยแปลงเกษตรอัจฉริยะใช้เซ็นเซอร์ควบคุมน้ำและความชื้นช่วยประหยัดเวลาและแรงงาน ซึ่งสามารถช่วยในการยกระดับเทคโนโลยีดิจิทัลที่ก้าวหน้าให้กับวิสาหกิจชุมชนฯ หนองสาหร่าย ทั้งในด้านกระบวนการผลิต การจัดการ การตลาดและกิจกรรมต่างๆ
นอกจากนั้นคณะผู้ตรวจราชการฯ ได้ติดตามการใช้ประโยชน์อินเทอร์เน็ตสาธารณะสู่ชุมชน ณ กศน.ตำบลท่าตะคร้อ อำเภอท่าม่วง ซึ่งมีการส่งเสริมให้เด็ก เยาวชน รวมถึงชาวบ้านได้ใช้อินเทอร์เน็ตในด้านต่างๆ ทั้งเพื่อการเรียน การประกอบอาชีพ ตลอดจนการจัดประชุมชาวบ้านของหน่วยงานภาครัฐในพื้นที่ โดยใช้เครือข่ายอินเทอร์เน็ต (จุดบริการฟรีไวไฟ) ซึ่งผู้ตรวจราชการฯ ให้ความสำคัญกับการส่งเสริมให้คนในชุมชนใช้ประโยชน์ในการเป็นช่องทางการขายสินค้าชุมชนผ่านออนไลน์ และสร้างมูลค่าเพิ่มมากขึ้น อาทิ การเพิ่มช่องทางขายสินค้าชุมชนผ่านออนไลน์ หรือนำสินค้าเผยแพร่ขายผ่าน www.thailandpostmart.com ของบริษัท ไปรษณีย์ไทย จำกัด เป็นต้น
**************************
วันศุกร์ที่ 25 มีนาคม 2565
บีโอไอ เผยความสำเร็จมหกรรม “BCG Startup Investment Day”
บีโอไอ เผยความสำเร็จมหกรรม “BCG Startup Investment Day”
บีโอไอ เผยความสำเร็จมหกรรม “BCG Startup Investment Day”
นายสุพัฒนพงษ์ พันธ์มีเชาว์ รองนายกรัฐมนตรี (กลาง) ให้เกียรติเป็นประธานเปิดงานมหกรรม "BCG Startup Investment Day" โดยมี นางสาวดวงใจ อัศวจินตจิตร์ เลขาธิการบีโอไอ (ที่ 2 จากขวา) พร้อมด้วย ดร.พันธุ์อาจ ชัยรัตน์ ผู้อำนวยการสำนักงานนวัตกรรมแห่งชาติ (องค์การมหาชน) (NIA) (ที่ 1 จากซ้าย) กล่าวรายงาน โดยงานนี้เป็นความร่วมมือระหว่างบีโอไอและ NIA พร้อมหน่วยงานพันธมิตรทั้งภาครัฐและเอกชนร่วม 20 หน่วยงาน ซึ่งมีนักลงทุนไทยและต่างประเทศให้ความสนใจ เข้าร่วมชมกิจกรรมและนิทรรศการภายในศูนย์ C asean อาคาร CW Tower กรุงเทพฯ และทางออนไลน์ เป็นจำนวนกว่า 1,000 ราย
วันศุกร์ที่ 1 ตุลาคม 2564
รมช.สธ. ให้สสจ.บนเส้นทางน้ำไหลผ่านเฝ้าระวังโรคจากน้ำท่วม
รัฐมนตรีช่วยว่าการกระทรวงสาธารณสุข ติดตามการเตรียมความพร้อมรับสถานการณ์น้ำท่วมในพื้นที่จ.นนทบุรี พร้อมให้กำลังใจชาวบ้านชุมชนริมน้ำสุเหร่าพระนั่งเกล้า และชุมชนวัดแจ้งศิริสัมพันธ์ เน้นย้ำสำนักงานสาธารณสุขทุกจังหวัดที่อยู่บนเส้นทางน้ำไหลผ่าน เฝ้าระวัง
รัฐมนตรีช่วยว่าการกระทรวงสาธารณสุข ติดตามการเตรียมความพร้อมรับสถานการณ์น้ำท่วมในพื้นที่จ.นนทบุรี พร้อมให้กำลังใจชาวบ้านชุมชนริมน้ำสุเหร่าพระนั่งเกล้า และชุมชนวัดแจ้งศิริสัมพันธ์ เน้นย้ำสำนักงานสาธารณสุขทุกจังหวัดที่อยู่บนเส้นทางน้ำไหลผ่าน เฝ้าระวังโรคที่มากับน้ำท่วมและหลังน้ำลด
วันนี้ (1 ตุลาคม 2564) ที่ อ.เมือง จ.นนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุขพร้อมด้วยนายสุจินต์ ไชยชุมศักดิ์ ผู้ว่าราชการจังหวัดนนทบุรี นายแพทย์สุวรรณชัย วัฒนายิ่งเจริญชัย อธิบดีกรมอนามัยนายแพทย์สาธารณสุขจังหวัดนนทบุรี และผู้บริหารส่วนท้องถิ่น ลงพื้นที่ติดตามการเตรียมความพร้อมรับสถานการณ์น้ำท่วมในชุมชนริมแม่น้ำเจ้าพระยา ที่ชุมชนหลังสุเหร่าพระนั่งเกล้า และชุมชนวัดแจ้งศิริสัมพันธ์ เยี่ยมประชาชน ผู้ป่วยติดบ้านติดเตียง พร้อมมอบชุดยาสามัญประจำบ้าน หน้ากากอนามัย ให้กับผู้นำชุมชน และอสม. เพื่อนำไปแจกจ่ายให้กับประชาชนในชุมชน
ดร.สาธิตให้สัมภาษณ์ว่า ชุมชนริมแม่น้ำเจ้าพระยาเป็นพื้นที่ที่ได้รับผลกระทบจากน้ำท่วมเป็นประจำจากการปรึกษากับผู้ว่าราชการจังหวัดนนทบุรี คาดว่าปีนี้ระดับน้ำไม่น่าจะสูงมากนัก แต่ยังต้องติดตามอย่างใกล้ชิด สิ่งที่กังวลคือโรคที่มากับน้ำท่วมและหลังน้ำลด เช่น ตาแดง น้ำกัดเท้า ท้องร่วง ฉี่หนู เป็นต้น ได้มอบหมายให้กรมอนามัยและสำนักงานสาธารณสุขจังหวัดนนทบุรี รวมถึงจังหวัดที่อยู่บนเส้นทางน้ำไหลผ่าน ให้ความรู้ประชาชนในการปฏิบัติตัวช่วงน้ำท่วมและหลังน้ำลด ประสานชุมชนในการเฝ้าระวังสถานการณ์น้ำและโรคติดต่อที่อาจเกิดขึ้น จัดเตรียมยาที่จำเป็นไว้รองรับ และต้องขอขอบคุณส่วนท้องถิ่น และทหารที่เข้ามาช่วยดูแลเคลื่อนย้ายผู้ป่วย/ผู้สูงอายุที่ได้รับผลกระทบ
ดร.สาธิตกล่าวต่อว่า สำหรับ 2 ชุมชนที่ลงพื้นที่วันนี้ มีประมาณ 1,100 หลังคาเรือน ประชาชนได้รับการฉีดวัคซีนเข็มที่ 1 แล้วประมาณร้อยละ 80-90 ส่วนผู้ป่วยติดบ้านติดเตียงที่มีอยู่ประมาณ 30 คน ได้จัดหน่วยเข้าไปฉีดวัคซีนให้ถึงบ้าน และยังมีบางส่วนที่ไม่ได้ฉีดจากเหตุผลและความกังวลส่วนตัว ได้มอบให้สำนักงานสาธารณสุขจังหวัดพยายามสื่อสารทำความเข้าใจให้กลุ่มดังกล่าวเข้ารับการฉีดวัคซีนโดยเฉพาะในกลุ่มเสี่ยงให้ฉีดได้มากที่สุด เนื่องจากจังหวัดนนทบุรีเป็นพื้นที่ที่มีการแพร่ระบาดสูง จำเป็นต้องเร่งรัดการฉีดวัคซีนให้เกิดความครอบคลุมเพื่อให้สามารถผ่อนคลายกิจการกิจกรรม และประชาชนใช้ชีวิตได้ปกติแบบวิถีใหม่
ทั้งนี้ ขณะนี้มีสถานการณ์น้ำท่วมใน 18 จังหวัด โดยจังหวัดที่ระดับน้ำเพิ่มขึ้น ได้แก่ ชัยภูมิ นครราชสีมา อุบลราชธานี นครสวรรค์ ชัยนาท สระบุรี สุพรรณบุรี สิงห์บุรี อ่างทอง และจังหวัดที่ระดับน้ำลดลง/ท่วมขังพื้นที่ลุ่มต่ำได้แก่ สุโขทัย พิษณุโลก เพชรบูรณ์ พิจิตร กำแพงเพชร ขอนแก่น อุทัยธานี ลพบุรี พระนครศรีอยุธยา ส่วนสถานบริการสาธารณสุขได้รับผลกระทบ 71 แห่ง (รพ. 5 แห่ง สสอ. 1 แห่ง รพ.สต. 65 แห่ง) ปิดให้บริการ 28 แห่ง เปิดให้บริการบางส่วน 8 แห่ง เปิดให้บริการปกติ 35 แห่ง
***********************************1 ตุลาคม 2564
****************************************************
วันจันทร์ที่ 14 มิถุนายน 2564
รมช.ประภัตร หารือแผนการผลิตเมล็ดพันธุ์ข้าว เตรียมผลักดันกรอบการทำงานให้เป็นรูปธรรม ควบคุมราคากลางให้เป็นมาตรฐานทั่วประเทศ
รมช.ประภัตร หารือแผนการผลิตเมล็ดพันธุ์ข้าว เตรียมผลักดันกรอบการทำงานให้เป็นรูปธรรม ควบคุมราคากลางให้เป็นมาตรฐานทั่วประเทศ
(วันจันทร์ที่14 มิ.ย. 64) นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เป็นประธานการประชุมหารือการวางแผนผลิตเมล็ดพันธุ์ข้าว ปี2564/2565 ณ ห้องประชุมรวงข้าว อาคารกรมการข้าว และผ่านระบบประชุมออนไลน์ (Zoom Meetings) โดยมีนายอาชว์ชัยชาญ เลี้ยงประยูร อธิบดีกรมการข้าว นายระพีภัทร์ จันทรศรีวงศ์รองปลัดกระทรวงเกษตรและสหกรณ์ นางสาวนนทิชา วรรณสว่าง นายณัฏฐกิตติ์ ของทิพย์ รองอธิบดีกรมการข้าว สมาคมชาวนาและเกษตรกรไทย ศูนย์ข้าวชุมชน ผู้ผลิตเมล็ดพันธุ์ อาทิ สมาคมรวบรวมและจำหน่ายเมล็ดพันธุ์ สมาคม ผู้ส่งออกข้าวไทย สมาคมโรงสีข้าวไทยและตัวแทนภาคเกษตรกรเข้าร่วม
สำหรับ แผนการปลูกข้าวของกรมการข้าวนั้น ได้ประกาศไปทั้งสิ้น จำนวน 60 ล้านไร่ โดยตามหลักแล้ว ต้องใช้เมล็ดพันธุ์ 15 กิโลกรัมต่อ 1 ไร่ รวมใช้เมล็ดพันธุ์ 900,000 ตันโดยประมาณ มีกระบวนการผลิตเมล็ดพันธุ์ที่สำคัญ แบ่งเป็น 5 ชนิด 1.ข้าวหอมมะลิ ตามแผนจะมีการผลักดันให้มีการเพาะปลูก 27 ล้านไร่ ใช้เมล็ดพันธุ์ 450,000 ตัน 2.ข้าวหอมไทย ตามแผนจะผลักดันให้มีการเพาะปลูกทั้งสิ้น 1.6 ล้านไร่ ใช้เมล็ดพันธุ์ 24,000 ตัน 3.ข้าวขาวชนิดพื้นนุ่ม ตามแผนจะมีการผลักดันให้เพาะปลูก 2 ล้านไร่ ใช้เมล็ดพันธุ์ 30,000 ตัน 4.ข้าวขาวชนิดพื้นแข็ง ตามแผนจะมีการผลักดันให้เพาะปลูก 17 ล้านไร่ ใช้เมล็ดพันธุ์ 205,000 ตัน 5.ข้าวเหนียว ตามแผนจะมีการผลักดันให้เพาะปลูก 17 ล้านไร่ ใช้เมล็ดพันธุ์ 205,000 ตัน
ทั้งนี้ กรมการข้าวจำเป็นต้องจัดหาเมล็ดพันธุ์ให้เกษตรกร จำนวนทั้งสิ้นกว่า 500,000 ตัน โดยแบ่งเป็น กรมการข้าวผลิตได้ในปี 2565 ประมาณ 100,000 ตัน ศูนย์ข้าวชุมชนมีกำลังการผลิตได้ 110,000 ตัน สหกรณ์ต่างๆ มีกำลังการผลิตได้ รวม 30,000 ตัน ทำให้สมาคมพ่อค้า ผู้ผลิตและรวบรวมเมล็ดพันธุ์ ต้องหาเพิ่มเติมอีก 260,000 ตัน
"สำหรับแผนการผลิตเมล็ดพันธุ์ข้าวนั้น ตอนนี้เป็นเรื่องหลักที่ต้องใช้ความร่วมมือจากทุกภาคส่วน ให้เข้ามา มีส่วนร่วมในการวางแผน เพื่อให้เกิดเป็นกรอบการทำงานที่ชัดเจน ซึ่งตามโครงสร้างนั้น กองวิจัยและพัฒนาข้าว กรมการข้าวจะเป็นผู้ผลิตเมล็ดพันธุ์ชั้นพันธุ์คัด และเมล็ดพันธุ์ชั้นพันธุ์หลัก โดยมีอัตราส่วนการผลิตอยู่ที่ 1 ต่อ 10 และจะนำเมล็ดพันธุ์ชั้นพันธุ์หลักส่งมอบให้กองเมล็ดพันธุ์ กรมการข้าว นำไปผลิตเป็นเมล็ดพันธุ์ชั้นพันธุ์ขยาย โดยมีอัตราส่วนการผลิตอยู่ที่ 1 ต่อ 40 หลังจากนั้นศูนย์ข้าวชุมชน สหกรณ์ต่างๆ และสมาคมพ่อค้า ผู้ผลิตและรวบรวมเมล็ดพันธุ์ จะมารับเมล็ดพันธุ์ชั้นพันธุ์ขยายไปทำการผลิตเป็นเมล็ดพันธุ์ชั้นพันธุ์จำหน่ายต่อไป โดยตนเตรียมหารือหน่วยงานที่เกี่ยวข้อง เพื่อออกระเบียบบังคับอย่างชัดเจน ในเรื่องของเมล็ดพันธุ์ตั้งแต่ต้นน้ำ กลางน้ำ ปลายน้ำ โดยผู้ที่ทำเมล็ดพันธุ์ชั้นพันธุ์จำหน่ายนั้น จะต้องแสดงหลักฐานว่าได้รับเมล็ดพันธุ์ชั้นพันธุ์ขยายจากกรมการข้าวให้ชัดเจน เพื่อให้สามารถตรวจสอบย้อนหลังได้ เมื่อเกิดความเสียหายจากเมล็ดพันธุ์ในบรรจุภัณฑ์ จะได้มีผู้รับผิดชอบอย่างชัดเจน รวมถึงสามารถควบคุมราคากลาง ให้เป็นมาตรฐานทั่วประเทศ" รมช.ประภัตร กล่าว
วันศุกร์ที่ 24 มิถุนายน 2565
รองปลัดภานุวัฒน์ฯ เป็นประธานเปิดงานและกล่าวปาฐกถาพิเศษ ในงาน ROBOTICS & AUTOMATION SYMPOSIUM 2022
รองปลัดภานุวัฒน์ฯ เป็นประธานเปิดงานและกล่าวปาฐกถาพิเศษ ในงาน ROBOTICS & AUTOMATION SYMPOSIUM 2022
วันนี้ (24 มิถุนายน 2565) นายภานุวัฒน์ ตริยางกูรศรี รองปลัดกระทรวงอุตสาหกรรม ในฐานะประธานกรรมการเครือข่ายศูนย์ความเป็นเลิศด้านเทคโนโลยีหุ่นยนต์และระบบอัตโนมัติ (CoRE) เป็นประธานเปิดงาน ROBOTICS & AUTOMATION SYMPOSIUM 2022 "รวมพลัง พลิกธุรกิจ SMEs ไทยสู่การผลิตสมัยใหม่ 4.0" และกล่าวปาฐกถาพิเศษ ในหัวข้อ "ทิศทางการขับเคลื่อน SMEs ไทยสู่การผลิตสมัยใหม่ ภายใต้กระทรวงอุตสาหกรรม" พร้อมพิธีมอบใบประกาศเกียรติคุณแก่คณะกรรมการศูนย์ความเป็นเลิศด้านเทคโนโลยีหุ่นยนต์และระบบอัตโนมัติ โดยมีนายสมชาย จักร์กรีนทร์ ผู้อำนวยการสถาบันไทย-เยอรมัน และคุณวราภรณ์ ธรรมจรีย์ กรรมการผู้จัดการบริษัท อาร์เอ็กซ์ เทรดเด็กซ์ จำกัด เข้าร่วม ณ ศูนย์นิทรรศการและการประชุมไบเทค บางนา
สำหรับงาน ROBOTICS & AUTOMATION SYMPOSIUM 2022 "รวมพลัง พลิกธุรกิจ SMEs ไทยสู่การผลิตสมัยใหม่ 4.0" จัดขึ้นระหว่างวันที่ 22-25 มิถุนายน 2565 ภายใต้งานแมนูแฟกเจอริ่ง เอ็กซ์โป 2022 เพื่อพัฒนาศักยภาพของ SMEs ไทยสู่การผลิตสมัยใหม่ 4.0 เน้นการใช้เทคโนโลยีระบบอัตโนมัติ หุ่นยนต์ และอิเล็กทรอนิกส์อัจฉริยะ เข้ามาช่วยสร้างระบบเศรษฐกิจยุคใหม่ให้ขับเคลื่อนด้วยนวัตกรรม พร้อมทั้งยกระดับความสามารถในการแข่งขันของภาคอุตสาหกรรมไทย
#กระทรวงอุตสาหกรรม 2565
#งาน ROBOTICS & AUTOMATION SYMPOSIUM 2022
วันเสาร์ที่ 11 มิถุนายน 2565
รมว.สุชาติ ย้ำ นายจ้างใช้แรงงานต่างด้าวถูกกฎหมาย ฝ่าฝืนมีโทษทั้งนายจ้าง-ลูกจ้าง
กระทรวงแรงงาน ย้ำ นายจ้างพาแรงงาน 3 สัญชาติ ที่ได้รับอนุญาตทำงานถึงวันที่ 13 ก.พ. 66 แล้ว เร่งดำเนินการขอหนังสือเดินทาง/เอกสารใช้แทนหนังสือเดินทางฉบับใหม่กรณีเอกสารเดิมหมดอายุ ภายใน 1 ส.ค. 65
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า พล.อ.ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกำกับดูแลกระทรวงแรงงาน กำชับให้กระทรวงแรงงานบริหารจัดการแรงงานข้ามชาติ ภายหลังสถานการณ์การแพร่ระบาดของโรคโควิด – 19 โดยคำนึงถึงสภาพเศรษฐกิจ และความสำคัญของกำลังแรงงานอันเป็นปัจจัยที่ขาดไม่ได้ในการฟื้นฟูประเทศ ซึ่งกระทรวงแรงงานมีการปรับกฎ ระเบียบ ข้อบังคับให้ยืดหยุ่นสอดคล้องตามสถานการณ์จริง โดยมุ่งหวังให้นายจ้าง สถานประกอบการ และแรงงานข้ามชาติ ปฏิบัติตามมติครม.ในคราวต่าง ๆ เพื่อนำไปสู่การจ้างแรงงานข้ามชาติอย่างถูกต้อง
“ขอฝากถึงนายจ้าง สถานประกอบการที่ใช้แรงงานข้ามชาติ 3 สัญชาติ (กัมพูชา ลาว เมียนมา) ที่ได้รับอนุญาตทำงานถึงวันที่ 13 ก.พ. 66 พาลูกจ้างในความดูแลของท่านดำเนินการขอหนังสือเดินทาง/เอกสารใช้แทนหนังสือเดินทางฉบับใหม่กรณีเอกสารเดิมหมดอายุ ภายใน 1 ส.ค. 65 เพื่อขอรับการตรวจอนุญาตอยู่ในราชอาณาจักรภายในกำหนด มิเช่นนั้นหากการอนุญาตให้อยู่ในราชอาณาจักรสิ้นสุด จะส่งผลให้การอนุญาตทำงานสิ้นสุดลงเช่นกันและกลายเป็นแรงงานผิดกฎหมาย ซึ่งเมื่อตรวจพบการกระทำความผิดนายจ้างที่รับคนต่างด้าวเข้าทำงานโดยไม่มีใบอนุญาตทำงาน จะมีโทษปรับตั้งแต่ 10,000 – 100,000 บาท ต่อคนต่างด้าวหนึ่งคน หากทำผิดซ้ำมีโทษถึงจำคุก และห้ามจ้างคนต่างด้าวทำงานอีก 3 ปี ส่วนคนต่างด้าวที่ลักลอบทำงานโดยไม่ได้รับอนุญาตมีโทษปรับตั้งแต่ 5,000 – 50,000 บาท และถูกส่งตัวกลับออกไปนอกราชอาณาจักร และไม่สามารถขอรับใบอนุญาตทำงานได้จนกว่าจะพ้นโทษมาแล้วเป็นระยะเวลา 2 ปี”รัฐมนตรีว่าการกระทรวงแรงงานกล่าว
ด้านนายไพโรจน์ โชติกเสถียร อธิบดีกรมการจัดหางานกล่าวว่า กรมการจัดหางานสนับสนุนให้นายจ้าง สถานประกอบการให้ความสำคัญกับการใช้แรงงานอย่างถูกต้อง เพราะทำให้ลูกจ้างในความดูแลได้รับการคุ้มครองตามสิทธิที่พึงมี หากเจ็บป่วยจะได้รับการรักษาพยาบาลตามสิทธิโดยไม่ต้องหลบซ่อน
“กรณีที่หนังสือเดินทางหรือเอกสารใช้แทนหนังสือเดินทางของแรงงานข้ามชาติสิ้นอายุ ให้แรงงานข้ามชาติดำเนินการเพื่อให้ได้มาซึ่งเอกสารดังกล่าวภายในวันที่ 1 ส.ค. 65 ในส่วนของการออกเอกสารรับรองบุคคล (Certificate of Identity : CI) ทางการเมียนมาจะออกเอกสารรับรองบุคคล (CI) ให้ ณ ศูนย์บริการ จำนวน 5 แห่ง ในพื้นที่จังหวัดสมุทรสาคร จังหวัดสมุทรปราการ จังหวัดระนอง จังหวัดชลบุรี และจังหวัดเชียงใหม่ สำหรับคนสัญชาติลาว และกัมพูชาสามารถขอเอกสารดังกล่าวได้ที่สถานเอกอัครราชทูตตามสัญชาติของตนที่ประจำอยู่ในประเทศไทย”อธิบดีกรมการจัดหางานกล่าว
สำหรับนายจ้าง/สถานประกอบการ และคนสัญชาติกัมพูชา ลาว และเมียนมา สามารถสอบถามรายละเอียดเพิ่มเติม ได้ที่สำนักงานจัดหางานจังหวัด สำนักงานจัดหางานกรุงเทพมหานครพื้นที่ 1 – 10 หรือที่ไลน์ @Service_Workpermit และสายด่วนกระทรวงแรงงาน โทร.1506 กด 2 กรมการจัดหางาน หรือสายด่วนกรมการจัดหางาน โทร.1694 ซึ่งมีการจัดล่ามในภาษากัมพูชา เมียนมา และอังกฤษ ให้บริการข้อมูลข่าวสาร
วันศุกร์ที่ 1 ตุลาคม 2564
เคาะยืดเวลาเช่าพื้นที่รอบสนามบิน 30 ปี AOT
พร้อมรับผู้ประกอบการ เตรียมลงทุนโครงสร้างพื้นฐานรองรับกว่า 1,985 ล้านบาท
นายนิตินัย ศิริสมรรถการ กรรมการผู้อำนวยการใหญ่ บริษัท ท่าอากาศยานไทย จำกัด (มหาชน) (AOT) เปิดเผยถึง ความคืบหน้าในการพัฒนาพื้นที่เชิงพาณิชย์โดยรอบท่าอากาศยานของ AOT ว่ากระทรวงการคลังมีมติเห็นชอบการขยายระยะเวลาการใช้ประโยชน์ในที่ดินราชพัสดุ ออกไปอีก 30 ปี นับตั้งแต่วันที่ 30 กันยายน 2564 - 29 กันยายน 2594 ครอบคลุมการดำเนินกิจการท่าอากาศยานทั้ง 6 แห่ง ได้แก่ ท่าอากาศยานสุวรรณภูมิ (ทสภ.) ท่าอากาศยานดอนเมือง (ทดม.) ท่าอากาศยานเชียงใหม่ (ทชม.) ท่าอากาศยานแม่ฟ้าหลวง เชียงราย (ทชร.) ท่าอากาศยานภูเก็ต (ทภก.) และท่าอากาศยานหาดใหญ่ (ทหญ.) ซึ่ง AOT ได้ทำข้อตกลงการใช้ประโยชน์ในที่ราชพัสดุไว้กับกรมท่าอากาศยาน (ทย.) และกองทัพอากาศ (ทอ.)
นายนิตินัยกล่าวต่อว่า การขยายเวลาการใช้ประโยชน์ที่ดินราชพัสดุในครั้งนี้ ส่งผลให้เกิดการพัฒนาโครงการขนาดใหญ่ ที่มีมูลค่าการลงทุนสูงในทั้ง 6 ท่าอากาศยานของ AOT บนพื้นที่จำนวนมากกว่า 2,100 ไร่ จากพื้นที่ทั้งหมดราว 32,000 ไร่ ตลอดจนส่งเสริมศักยภาพของท่าอากาศยาน ไปพร้อมกับการเพิ่มผลตอบแทนทางการเงินให้กับผู้ประกอบการ นำไปสู่ความคุ้มค่าการลงทุนในกิจการต่างๆ ภายในท่าอากาศยาน พร้อมสร้างรายได้ในระยะยาวให้กับ AOT อีกด้วย โดยที่ผ่านมา มีผู้ประกอบการจำนวนมากแจ้งความจำนงขอเข้าใช้ประโยชน์ในพื้นที่ว่างเปล่าเพื่อพัฒนาเป็นโครงการต่างๆ มากกว่า 68 โครงการ อย่างไรก็ตาม AOT ได้เตรียมความพร้อมเพื่อรองรับการพัฒนาพื้นที่ดังกล่าวเอาไว้แล้ว ทั้งด้านการส่งเสริมให้ผู้ประกอบการเข้าใช้ประโยชน์ในพื้นที่ และการจัดสรรการใช้ประโยชน์ที่ดินแปลงถนนวัดศรีวารีน้อย 723 ไร่ บริเวณโดยรอบ ทสภ. ซึ่งคาดว่าจะเริ่มจัดสรรผู้ประกอบการกลุ่มแรกเพื่อเข้าใช้ประโยชน์พื้นที่ได้ภายใน 3 เดือนนับจากนี้หรือภายในเดือนธันวาคม 2564 ล่าสุดที่ประชุมคณะกรรมการ AOT ได้มีมติเห็นชอบอนุมัติแผนลงทุนโครงสร้างพื้นฐานด้านการคมนาคมและระบบสาธารณูปโภคหลักบนพื้นที่ดังกล่าว ภายใต้กรอบวงเงินงบประมาณ 1,985.349 ล้านบาท เมื่อวันที่ 22 กันยายน 2564 ที่ผ่านมานี้
ส่วนด้านความคืบหน้าการแก้ไขข้อตกลงการใช้ที่ดินราชพัสดุ นายนิตินัยระบุว่า ทย.ได้ลงนามในบันทึกแก้ไขข้อตกลงการใช้ประโยชน์ในที่ดินราชพัสดุในส่วนของ ทย. ทั้ง 5 ท่าอากาศยาน ได้แก่ ทสภ. ทชม.(บางส่วน) ทชร. ทภก. และ ทหญ. เป็นที่เรียบร้อยแล้ว ส่วนที่เหลืออีก 2 ท่าอากาศยาน ได้แก่ ทดม. และ ทชม.(บางส่วน) ขณะนี้อยู่ระหว่างกระบวนการแก้ไขข้อตกลงฯ ซึ่งคาดว่าจะดำเนินการแล้วเสร็จในอีกไม่ช้า
วันจันทร์ที่ 25 กรกฎาคม 2565
รมว.สุชาติ ส่ง ‘ที่ปรึกษา’นำเครือข่ายอาสาสมัครแรงงาน ร่วมใจพัฒนาวัดบำเพ็ญสาธารณประโยชน์เฉลิมพระเกียรติในหลวงรัชกาลที่ 10
รมว.สุชาติ ส่ง ‘ที่ปรึกษา’นำเครือข่ายอาสาสมัครแรงงาน ร่วมใจพัฒนาวัดบำเพ็ญสาธารณประโยชน์เฉลิมพระเกียรติในหลวงรัชกาลที่ 10
วันที่25กรกฎาคม2565นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานเป็นประธานในพิธีเปิดโครงการเฉลิมพระเกียรติพระบาทสมเด็จพระปรเมนทรรามาธิบดีศรีสินทรมหาวชิราลงกรณมหิศรภูมิพลราชวรางกูรกิติสมบูรณอดุลยเดชสยามินทราธิเบศรราชวโรดมบรมนาถบพิตรพระวชิรเกล้าเจ้าอยู่หัวโดยอาสาสมัครแรงงานจังหวัดเพชรบุรีร่วมใจอาสาพัฒนาบ้านเกิดประจำปี2565ณวัดพระรูปตำบลช่องสะแกอำเภอเมืองเพชรบุรีจังหวัดเพชรบุรีและเป็นประธานการประชุมอาสาสมัครแรงงานระดับตำบลจังหวัดเพชรบุรีประจำเดือนกรกฎาคม2565ณห้องประชุมสามัคคีธรรมวิทยาลัยสงฆ์เพชรบุรีซึ่งกิจกรรมดังกล่าวสำนักงานแรงงานจังหวัดเพชรบุรีจัดขึ้นเพื่อเฉลิมพระเกียรติพระบาทสมเด็จพระวชิรเกล้าเจ้าอยู่หัวรวมทั้งเป็นการเปิดโอกาสให้อาสาสมัครแรงงานและเครือข่ายร่วมกับภาคีในชุมชนทุกภาคส่วนทั้งภาครัฐภาคเอกชนและประชาชนทั่วไปได้บำเพ็ญประโยชน์เพื่อสาธารณะโดยการจัดกิจกรรมทำความสะอาดบริเวณวัดพระรูปโดยมีอาสาสมัครแรงงานและเครือข่ายผู้นำชุมชนองค์กรปกครองส่วนท้องถิ่นหัวหน้าส่วนราชการหน่วยงานสังกัดกระทรวงแรงงานจังหวัดเพชรบุรีเข้าร่วมในครั้งนี้ด้วย
นางธิวัลรัตน์กล่าวว่ารัฐบาลภายใต้การนำของพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมกระทรวงแรงงานภายใต้การกำกับดูแลของพล.อ.ประวิตรวงษ์สุวรรณรองนายกรัฐมนตรีและท่านสุชาติชมกลิ่นรัฐมนตรีว่าการกระทรวงแรงงานได้ให้ความสำคัญกับเครือข่ายอาสาสมัครแรงงานซึ่งถือเป็นกลไกสำคัญในการเชื่อมประสานภารกิจของกระทรวงแรงงานไปสู่ประชาชนในหมู่บ้านและชุมชนนำข้อมูลข่าวสารของกระทรวงแรงงานประชาสัมพันธ์ให้คนในชุมชนได้รับทราบเพื่อเป็นการยกระดับคุณภาพชีวิตของประชาชนให้ดียิ่งขึ้นซึ่งอาสาสมัครแรงงานและเครือข่ายทุกคนเป็นผู้ที่มีความเสียสละมุ่งมั่นตั้งใจทำงานให้กับกระทรวงแรงงานเพื่อพัฒนาประเทศไปสู่ความมั่นคงมั่งคั่งและยั่งยืนต่อไป
“กระทรวงแรงงานขอขอบคุณหน่วยงานที่เกี่ยวข้องทุกภาคส่วนรวมทั้งผู้นำชุมชนองค์กรปกครองส่วนท้องถิ่นอาสาสมัครแรงงานภาคีเครือข่ายและประชาชนทุกหมู่เหล่าที่มีส่วนร่วมในกิจกรรมบำเพ็ญประโยชน์สาธารณะในครั้งนี้ซึ่งกิจกรรมที่จัดขึ้นนี้เป็นการเชื่อมความพันธ์ที่สร้างความสามัคคีให้เกิดขึ้นกับประชาชนทุกหมู่เหล่าอันเป็นการแสดงออกซึ่งความจงรักภักดีต่อสถาบันพระมหากษัตริย์และเฉลิมพระเกียรติพระบาทสมเด็จพระวชิรเกล้าเจ้าอยู่หัวในหลวงรัชกาลที่10เนื่องในวันเฉลิมพระชนมพรรษา28กรกฎาคม2565อีกด้วย”นางธิวัลรัตน์กล่าวตอนท้าย
+++++++++++++++++++
กองเผยแพร่และประชาสัมพันธ์
25กรกฎาคม2565
วันพฤหัสบดีที่ 21 ตุลาคม 2564
เคาะแล้ว! ฉีดไฟเซอร์เข็ม 2 ในเด็กผู้ชายอายุ 12-16 ปี ขึ้นอยู่กับความสมัครใจ เชิญชวนหญิงตั้งครรภ์เข้ารับการฉีดวัคซีน ทั่วโลกพบโควิดทำให้แม่เสียชีวิตสูงขึ้น
เคาะแล้ว! ฉีดไฟเซอร์เข็ม 2 ในเด็กผู้ชายอายุ 12-16 ปี ขึ้นอยู่กับความสมัครใจ เชิญชวนหญิงตั้งครรภ์เข้ารับการฉีดวัคซีน ทั่วโลกพบโควิดทำให้แม่เสียชีวิตสูงขึ้น
(21 ตุลาคม 2564) นางสาวรัชดา ธนาดิเรก รองโฆษกประจำสำนักนายกรัฐมนตรี เผย เด็กชายอายุ 12 – 16 ปี สามารถฉีดวัคซีน ไฟเซอร์ + ไฟเซอร์ ได้ หลังคณะอนุกรรมการสร้างเสริมภูมิคุ้มกันโรค มีมติให้สามารถฉีดวัคซีนไฟเซอร์เข็ม 2 ในเด็กชายอายุ 12 – 16 ปี โดยเป็นไปตามความสมัครใจและความประสงค์ของผู้ปกครองและเด็กนักเรียน ทั่วโลกมีการฉีดให้เด็กแล้วกว่า 100 ล้านโดส ส่วนข้อกังวลเรื่องอาการกล้ามเนื้อหัวใจอักเสบนั้น ทางคณะอนุกรรมการฯ ชี้แจงว่า เกิดขึ้นได้น้อยมาก และรักษาหายได้เร็ว โดยมีข้อสรุป 3R ได้แก่
1. Real กล้ามเนื้อหัวใจอักเสบเกิดขึ้นจริง ส่วนมากเกิดในเข็มที่ 2 ในเด็กผู้ชายอายุ 12 - 16 ปี
2. Rare เกิดขึ้นได้น้อยมาก ในระดับไม่กี่รายต่อล้านคน พบมากสุดประมาณ 6 ในแสนคน ซึ่งน้อยกว่าโรคโควิด-19 ในเด็กที่ทำให้เกิดการอักเสบทั่วร่างกาย (MIS-C) รวมถึงกล้ามเนื้อหัวใจอักเสบ
3. Recovery ภาวะกล้ามเนื้อหัวใจอักเสบที่มีอาการเจ็บแน่นหน้าอก เหนื่อยง่าย ไม่รุนแรงและสามารถหายได้เอง มีจำนวนน้อยรายที่อาการรุนแรงจนต้องเข้าโรงพยาบาล และทั่วโลกรายงานพบผู้เสียชีวิตที่เกี่ยวกับวัคซีน 1 ราย ขณะที่มีการฟื้นตัวรวดเร็วมากถึง 90%
ทั้งนี้ รัฐบาลโดยกระทรวงสาธารณสุข จะติดตามอาการหลังฉีดอย่างใกล้ชิด พร้อมทั้งจะมีการประชาสัมพันธ์ข้อมูลที่ถูกต้องเพื่อสร้างความเข้าใจแก่เด็กและผู้ปกครองอีกด้วย โดยปัจจุบันมีการฉีดวัคซีนไฟเซอร์ที่เข็มที่ 1 ให้กับเด็กนักเรียนอายุ 12 – 18 ปี แล้ว จำนวน 1,325,527 คน (ข้อมูล ณ วันที่ 19 ตุลาคม 2564) เพื่อเตรียมความพร้อมสำหรับการเปิดภาคเรียนที่ 2/2564 ในรูปแบบ On-Site
รองโฆษกประจำสำนักนายกรัฐมนตรี ยังกล่าวอีกว่า ขณะเดียวกัน กระทรวงสาธารณสุขและหน่วยงานที่เกี่ยวข้องยังเร่งเดินหน้าระดมฉีดวัคซีนให้กับกลุ่มหญิงตั้งครรภ์ ที่มีอายุครรภ์ตั้งแต่ 12 สัปดาห์ขึ้นไป ในสถานพยาบาลของรัฐในพื้นที่ต่าง ๆ หรือคลินิกฝากครรภ์เพื่ออำนวยความสะดวก ปัจจุบันมีหญิงตั้งครรภ์เข้ารับการฉีดวัคซีนเพียง 75,000 ราย จากเป้าหมาย 300,000 ราย
“ตัวเลขจากกระทรวงสาธารณสุขรายงานว่า หญิงตั้งครรภ์ที่ติดเชื้อโควิด-19 ประมาณ 95% ไม่ได้รับวัคซีน เป็นสาเหตุทำให้มีอาการรุนแรงและเสียชีวิต ขณะที่ทั่วโลกมีหญิงตั้งครรภ์ติดเชื้อโควิดมีสัดส่วนการเสียชีวิตที่สูงขึ้นกว่าภาวะปกติถึง 50-60% และเป็นสาเหตุการเสียชีวิตอันดับ 1 ในหลายประเทศ จึงขอเชิญชวนให้หญิงตั้งครรภ์ที่มีอายุครรภ์ 12 สัปดาห์ขึ้นไปเข้ารับการฉีดวัคซีนป้องกันโควิด-19 เพื่อป้องกันอาการรุนแรงและการเสียชีวิตจากการติดเชื้อ ยืนยันว่าการฉีดวัคซีนทุกชนิดมีความปลอดภัยแก่แม่และเด็กในครรภ์ รวมทั้งสามารถส่งต่อภูมิคุ้มกันให้กับทารกในครรภ์ และการให้นมบุตรอีกด้วย” นางสาวรัชดาฯ กล่าว
วันอาทิตย์ที่ 22 สิงหาคม 2564
เปิดธนาคารในห้างสรรพสินค้าในพื้นที่สีแดงเข้ม
วันเสาร์ที่ 21 สิงหาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลคงมาตรการป้องกันและควบคุมโควิด-19 ในพื้นที่ควบคุมสูงสุดและเข้มงวด 29 จังหวัดต่อไปจนถึงวันที่ 31 ส.ค.64 โดยอนุญาตให้ธนาคารและสถาบันการเงินในห้างสรรพสินค้าเปิดให้บริการได้ เพื่ออำนวยความสะดวกแก่ประชาชน รวมทั้งเร่งตรวจค้นหาผู้ติดเชื้อโควิด-19 โดยใช้ชุดตรวจเร็ว ATK จัดระบบการนำผู้ป่วยเข้ารักษาแบบแยกกักตัวที่บ้าน ชุมชน หรือโรงพยาบาล และให้เน้นการทำงานจากที่บ้าน หรือ Work From Home อย่างต่อเนื่อง โดยให้พนักงานที่ต้องออกไปปฏิบัติงานทั้งภาครัฐและเอกชนตรวจเชื้อด้วย ATK ทุกสัปดาห์ ตลอดจนเร่งฉีดวัคซีนให้ครอบคลุมกลุ่มเสี่ยง และสนับสนุนให้ประชาชนสามารถตรวจหาเชื้อด้วยตนเองได้อย่างทั่วถึง
“รวมไทยสร้างชาติ” กับสำนักโฆษก สำนักเลขาธิการนายกรัฐมนตรี
วันอังคารที่ 12 กรกฎาคม 2565
ขยายระยะเวลาลดอัตราภาษีสรรพสามิตน้ำมันดีเซลและน้ำมันอื่น ๆ ที่คล้ายกัน ลิตรละ 5 บาท โดยประมาณ ออกไปอีก 2 เดือน ถึง 20 กันยายน นี้
ขยายระยะเวลาลดอัตราภาษีสรรพสามิตน้ำมันดีเซลและน้ำมันอื่น ๆ ที่คล้ายกัน ลิตรละ 5 บาท โดยประมาณ ออกไปอีก 2 เดือน ถึง 20 กันยายน นี้
วันที่ 12 กรกฎาคม 2565 นายธนกร วังบุญคงชนะ โฆษกประจำสำนักนายกรัฐมนตรีแถลงมติคณะรัฐมนตรี ร่างกฎกระทรวงกำหนดพิกัดอัตราภาษีสรรพสามิต (ฉบับที่ ..) พ.ศ. .... ปรับลดอัตราภาษีสรรพสามิตน้ำมันดีเซลและน้ำมันอื่น ๆ ที่คล้ายกัน รายการน้ำมันดีเซลที่มีกำมะถันและรายการน้ำมันดีเซลที่มีไบโอดีเซลประเภทเมทิลเอสเตอร์ของกรดไขมันผสมอยู่ ประมาณลิตรละ 5 บาท ต่อไปอีก 2 เดือน รายละเอียด ดังนี้
1. น้ำมันดีเซลที่มีปริมาณกำมะถันเกินร้อยละ 0.005 โดยน้ำหนัก มีอัตราภาษีตามปริมาณในอัตราลิตรละ 1.440 บาท จากเดิมที่กำหนดไว้ในอัตราตามปริมาณลิตรละ 6.440 บาท
2. น้ำมันดีเซลที่มีปริมาณกำมะถันไม่เกินร้อยละ 0.005 โดยน้ำหนัก มีอัตราภาษีตามปริมาณในอัตราลิตรละ 1.440 บาท จากเดิมที่กำหนดไว้ในอัตราตามปริมาณลิตรละ 6.440 บาท
3. น้ำมันดีเซลที่มีไบโอดีเซลประเภทเมทิลเอสเตอร์ของกรดไขมันผสมอยู่ไม่เกินร้อยละ 4 มีอัตราภาษีตามปริมาณในอัตราลิตรละ 1.440 บาท จากเดิมที่กำหนดไว้ในอัตราตามปริมาณลิตรละ 6.440 บาท
4. น้ำมันดีเซลที่มีไบโอดีเซลประเภทเมทิลเอสเตอร์ของกรดไขมันผสมอยู่เกินร้อยละ 4 แต่ไม่เกินร้อยละ 7 มีอัตราภาษีตามปริมาณในอัตราลิตรละ 1.340 บาท จากเดิมที่กำหนดไว้ในอัตราตามปริมาณลิตรละ 5.990 บาท
5. น้ำมันดีเซลที่มีไบโอดีเซลประเภทเมทิลเอสเตอร์ของกรดไขมันผสมอยู่เกินร้อยละ 7 แต่ไม่เกินร้อยละ 9 มีอัตราภาษีตามปริมาณในอัตราลิตรละ 1.330 บาท จากเดิมที่กำหนดไว้ในอัตราตามปริมาณลิตรละ 5.930 บาท
6. น้ำมันดีเซลที่มีไบโอดีเซลประเภทเมทิลเอสเตอร์ของกรดไขมันผสมอยู่เกินร้อยละ 9 แต่ไม่เกินร้อยละ 14 มีอัตราภาษีตามปริมาณในอัตราลิตรละ 1.300 บาท จากเดิมที่กำหนดไว้ในอัตราตามปริมาณลิตรละ 5.800 บาท
7. น้ำมันดีเซลที่มีไบโอดีเซลประเภทเมทิลเอสเตอร์ของกรดไขมันผสมอยู่เกินร้อยละ 14 แต่ไม่เกินร้อยละ 19 มีอัตราภาษีตามปริมาณในอัตราลิตรละ 1.230 บาท จากเดิมที่กำหนดไว้ในอัตราตามปริมาณลิตรละ 5.480 บาท
8. น้ำมันดีเซลที่มีไบโอดีเซลประเภทเมทิลเอสเตอร์ของกรดไขมันผสมอยู่เกินร้อยละ 19 แต่ไม่เกินร้อยละ 24 มีอัตราภาษีตามปริมาณในอัตราลิตรละ 1.153 บาท จากเดิมที่กำหนดไว้ในอัตราตามปริมาณลิตรละ 5.153 บาท
โฆษกประจำสำนักนายกรัฐมนตรี กล่าวถึงการปรับลดภาษีสรรพสามิตสินค้าน้ำมันดีเซลและน้ำมันอื่น ๆ ที่คล้ายกัน ตามมาตรการภาษีในระยะสั้นที่ผ่านมาว่า จะมีผลจนถึงวันที่ 20 กรกฎาคม 2565 ดังนั้น เพื่อเป็นการรักษาระดับราคาขายปลีกน้ำมันดีเซลในประเทศไม่ให้ปรับตัวสูงขึ้นตามราคาน้ำมันดิบในตลาดโลกจนกระทบค่าครองชีพของประชาชนในระดับที่อาจเป็นอุปสรรคต่อการฟื้นฟูประเทศและการตัดสินใจลงทุน จึงได้มีมาตรการลดอัตราภาษีดังกล่าวต่อไปอีก 2 เดือน โดยกระทรวงการคลังได้จัดทำประมาณการสูญเสียรายได้ และประโยชน์ที่คาดว่าจะได้รับ กรมสรรพสามิตจัดเก็บรายได้ภาษีสรรพสามิตสินค้าน้ำมันและผลิตภัณฑ์น้ำมันลดลงประมาณ 10,000 ล้านบาท/เดือน คาดว่าจะสูญเสียรายได้ประมาณ 20,000 ล้านบาท ///
วันพฤหัสบดีที่ 30 กันยายน 2564
รมว.พม. ดึงภาคีเครือข่าย ลงพื้นที่ช่วยเหลือคุณยาย อายุ 77 ปี อาศัยอยู่เพียงลำพังในเพิงไม้หลังคาสังกะสี ไม่มีญาติดูแล ที่ย่านบางซื่อ กทม.
รมว.พม. ดึงภาคีเครือข่าย ลงพื้นที่ช่วยเหลือคุณยาย อายุ 77 ปี อาศัยอยู่เพียงลำพังในเพิงไม้หลังคาสังกะสี ไม่มีญาติดูแล ที่ย่านบางซื่อ กทม.
เมื่อวันที่ 29 ก.ย. 64เวลา 10.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ลงพื้นที่เยี่ยมและช่วยเหลือคุณยาย อายุ 77 ปี อาศัยอยู่เพียงลำพังในเพิงไม้หลังคาสังกะสี ไม่มีญาติดูแล สามารถช่วยเหลือตัวเองได้ แต่ต้องใช้ Walker พยุงตัวเวลาเดิน มีอาการหลงลืม ภายในชุมชนตรอกข้างโรงหนังเฉลิมรัฐ เขตบางซื่อกทม. โดยได้บูรณาการลงพื้นที่ให้ความช่วยเหลือร่วมกับ กรมพัฒนาสังคมและสวัสดิการ (พส.) กรมกิจการผู้สูงอายุ (ผส.) กรุงเทพมหานคร โดยสำนักงานเขตบางซื่อและสำนักอนามัย กระทรวงกลาโหม อาสาสมัครพัฒนาสังคมและความมั่นคงของมนุษย์ (อพม.) เขตบางซื่อ รวมทั้งภาคีเครือข่ายกระทรวง พม. ในพื้นที่
นายจุติ กล่าวว่า วันนี้ ตนเดินทางมาลงพื้นที่พร้อมกับภาคีเครือข่าย เพื่อช่วยเหลือผู้ประสบปัญหาทางสังคม ซึ่งสำเร็จได้เพราะทุกฝ่ายให้ความร่วมมือช่วยเหลือคุณยาย อายุ 77 ปี ที่มีอาการป่วยและอยู่ในภาวะยากลำบาก ลูกหลานไม่ได้อาศัยอยู่ด้วย คุณยายอยู่อย่างนี้มานานเพราะเข้าไม่ถึงสวัสดิการของรัฐ เนื่องจากไม่มีบัตรประชาชน ทั้งนี้ ได้มีการประสานงานกับกระทรวงมหาดไทยและกระทรวง พม. ซึ่งมีหน้าที่หลักที่จะเข้ามาช่วยให้มีสิทธิได้ถูกต้องตามกฎหมายและสามารถเข้าถึงสวัสดิการสังคมได้ เรามาดูแลกันตามที่พลเอก ประยุทธ์ จันทร์โอชา นายกรัฐมนตรี ได้ให้นโยบายไว้ว่า เราจะไม่ทิ้งใครไว้ข้างหลัง ทุกกระทรวงพร้อมที่จะดูแลประชาชนทุกคน โดยเราอยากให้ประชาชนร่วมมือกันชี้เป้าเฝ้าระวัง ให้ประชาชนเข้าถึงและได้รับความช่วยเหลือ โดยตนยืนยันว่าการช่วยเหลือจะไม่ทำเพียงครั้งเดียว แต่จะทำอย่างต่อเนื่อง อย่างไรก็ตาม ตนขอขอบคุณภาคีเครือข่ายทุกภาคส่วนที่เข้ามาช่วยเหลือกันในวันนี้ หวังว่าเป็นนิมิตหมายที่ดีในการทำงานร่วมมือกันทุกฝ่าย ตามนโยบายของรัฐบาลว่า จะไม่ให้มีช่องว่างระหว่างหน่วยงานราชการกับประชาชน ซึ่งจะเป็นจุดยืนยันได้ว่าทุกคนให้ความร่วมมืออย่างเต็มที่
นายจุติ กล่าวเพิ่มเติมว่า หากกลุ่มเปราะบางและประชาชนประสบปัญหาทางสังคมและได้รับความเดือดร้อนจากผลกระทบของโควิด-19 สามารถติดต่อขอความช่วยเหลือได้ที่ 1) ศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง 2) สายด่วนคนพิการ โทร. 1479บริการ 24 ชั่วโมง และ 3) สำนักงานพัฒนาสังคมและความมั่นคงของมนุษย์จังหวัด และอาสาสมัครพัฒนาสังคมฯ (อพม.) ในพื้นที่
วันศุกร์ที่ 18 มีนาคม 2565
"เฉลิมชัย" มอบกรมชลประทานเดินหน้าโครงการก่อสร้างอ่างเก็บน้ำห้วยจะกาอันเนื่องมาจากพระราชดำริ จังหวัดลำพูน
"เฉลิมชัย" มอบกรมชลประทานเดินหน้าโครงการก่อสร้างอ่างเก็บน้ำห้วยจะกาอันเนื่องมาจากพระราชดำริ จังหวัดลำพูน หวังสร้างความมั่นคงด้านน้ำ ส่งเสริมอาชีพ เพิ่มรายได้ และยกระดับชีวิตราษฎรชาวเมืองลี้ ให้มีความเป็นอยู่ที่ดีขึ้น
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ติดตามการดำเนินงานโครงการอ่างเก็บน้ำห้วยจะกาอันเนื่องมาจากพระราชดำริ ณ ต.แม่ลาน อ.ลี้ จ.ลำพูน ซึ่งกระทรวงเกษตรและสหกรณ์ โดยกรมชลประทาน มีแผนดำเนินการก่อสร้างระยะเวลา 3 ปี (2566 - 2568) ลักษณะเป็นเขื่อนดิน หากดำเนินการก่อสร้างแล้วเสร็จ จะสามารถเก็บกักน้ำได้ประมาณ 2.67 ล้านลูกบาศก์เมตร เป็นแหล่งน้ำต้นทุนเพื่อการอุปโภคบริโภค ส่งน้ำให้พื้นที่เพาะปลูกได้กว่า 1,500 ไร่ ในเขตพื้นที่หมู่ 1 ต.โป่งทุ่ง และหมู่ 3 ต.แม่ลาน อ.ลี้ จ.ลำพูน รวมทั้งเป็นแหล่งเพาะพันธุ์สัตว์น้ำจืด เสริมสร้างรายได้แก่ราษฎร เป็นการส่งเสริมให้ราษฎรมีอาชีพทางการเกษตรเพิ่มมากขึ้น เพื่อลดปัญหาการว่างงาน และส่งเสริมเศรษฐกิจท้องถิ่นให้ดียิ่งขึ้นในอนาคต
รัฐมนตรีว่าการกระทรวงเกษตรและสหกรณ์ กล่าวว่า ได้เร่งรัดให้กรมชลประทานดำเนินการจัดหาที่ดิน เพื่อก่อสร้างอ่างเก็บน้ำห้วยจะกาฯ เพื่อช่วยบรรเทาปัญหาภัยแล้งในพื้นที่แบบระยะยาว ช่วยให้พี่น้องชาวเมืองลี้ จังหวัดลำพูน และชาวดอยเต่า จังหวัดเชียงใหม่ มีแหล่งน้ำต้นทุนสนับสนุนการเพาะปลูกในพื้นที่การเกษตร รวมทั้งได้ใช้ประโยชน์ในทุกกิจกรรมการใช้น้ำ สร้างความเป็นอยู่ที่ดีขึ้น ซึ่งขอยืนยันว่าโครงการนี้จะเกิดขึ้น 100% และจะจ่ายค่าชดเชยให้กับราษฎรที่ได้รับผลกระทบจากการก่อสร้างโครงการอ่างเก็บน้ำห้วยจะกาฯ ภายในปี 2565 อย่างแน่นอน โดยได้กำชับให้กรมชลประทานพิจารณาการจ่ายค่าชดเชยที่ดินอย่างเป็นธรรม เพื่อบรรเทาความเดือดร้อนของราษฎรให้มากที่สุด นอกจากนี้ ยังพร้อมสนับสนุนโครงการต่อเนื่อง เช่น ระบบส่งน้ำ เพื่อขยายพื้นที่ชลประทานให้มากขึ้น และมอบหมายกรมพัฒนาที่ดินดูพื้นที่ที่เหมาะสมในการสร้างบ่อน้ำขนาดเล็ก เพื่อกักเก็บน้ำให้ได้มากที่สุดด้วย
สำหรับการบริหารจัดการน้ำจังหวัดลำพูน มีแหล่งน้ำต้นทุนขนาดใหญ่ในเขตชลประทาน (เขื่อนแม่งัดสมบูรณ์ชล และเขื่อนแม่กวงอุดมธารา) จำนวน 33.22 ล้าน ลบ.ม. มีแผนการจัดสรรน้ำ จำนวน 21.27 ล้าน ลบ.ม. ใช้ในการอุปโภค-บริโภค ระบบนิเวศ ด้านการเกษตร และอุตสาหกรรม ปัจจุบันจัดสรรน้ำแล้ว 21.78 ล้าน ลบ.ม. ซึ่งเพียงพอใช้สำหรับการอุปโภค-บริโภค และการเกษตรที่ใช้น้ำน้อย ตลอดฤดูแล้งนี้ ปัจจุบันมีพื้นที่การเกษตรรวม 802,647 ไร่ แบ่งเป็น ในเขตชลประทาน 137,978 ไร่ เพาะปลูกไปแล้ว 6,632 ไร่ และนอกเขตชลประทาน 664,669 ไร่ เพาะปลูกไปแล้ว 3,787 ไร่
วันอังคารที่ 17 พฤษภาคม 2565
รัฐมนตรีว่าการกระทรวงยุติธรรม มอบนโยบายการจัดงานมหกรรมไกล่เกลี่ยหนี้สินครัวเรือน และยุติธรรมพบประชาชน
รัฐมนตรีว่าการกระทรวงยุติธรรม มอบนโยบายการจัดงานมหกรรมไกล่เกลี่ยหนี้สินครัวเรือน และยุติธรรมพบประชาชน
ในวันอังคารที่ ๑๗ พฤษภาคม ๒๕๖๕ เวลา ๑๕.๓๐ น.
นายสมศักดิ์ เทพสุทิน รัฐมนตรีว่าการกระทรวงยุติธรรม
เป็นประธานการประชุมเพื่อมอบนโยบายการจัดงาน
มหกรรมไกล่เกลี่ยหนี้สินครัวเรือน และยุติธรรมพบประชาชนโดยมี ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรมนางสาวณัฐธ์ภัสส์ ยงใจยุทธ ผู้ช่วยรัฐมนตรีประจำกระทรวงยุติธรรมนายวัลลภ นาคบัว รองปลัดกระทรวงยุติธรรมนางทัศนีย์ เปาอินทร์ อธิบดีกรมบังคับคดีนายเกิดโชค เกษมวงศ์จิตร รองอธิบดีกรมคุ้มครองสิทธิและเสรีภาพพร้อมด้วย ยุติธรรมจังหวัดทั่วประเทศ เข้าร่วมผ่านระบบการประชุมทางไกล (Video Conference)
โอกาสนี้ รัฐมนตรีว่าการกระทรวงยุติธรรม ได้กล่าวขอบคุณและแสดงความห่วงใยสำนักงานยุติธรรมจังหวัดทั่วประเทศที่ให้ความร่วมมือในการจัดงานมหกรรมไกล่เกลี่ยหนี้สินครัวเรือน และยุติธรรมพบประชาชน ทั้งนี้ขอให้สำนักงานยุติธรรมจังหวัดดำเนินการตามเป้าหมายให้ ลูกหนี้ กยศ. ที่จะเข้าสู่กระบวนการไกล่เกลี่ยในงานครั้งนี้ ไม่ต่ำกว่า ๓๐% พร้อมทั้งเน้นย้ำเรื่องการประชาสัมพันธ์ให้เข้าถึงมวลชนให้มากที่สุด และมอบแนวทางการประชาสัมพันธ์โดยให้เข้าถึงกลุ่มกำนัน ผู้ใหญ่บ้าน นายก อปท. และหน่วยงานทุกแห่งในพื้นที่จังหวัด จัดการประชุมชี้แจงร่วมกับหัวหน้าส่วนราชการระดับจังหวัด เพื่อสร้างการรับรู้และขอความร่วมมือ
ในการจัดงาน มีการประชาสัมพันธ์ผ่านสื่อต่างๆ ของจังหวัด เช่น สถานีวิทยุโทรทัศน์ เคเบิ้ลทีวีในพื้นที่ เสียงตามสายระดับหมู่บ้าน ตำบล รวมทั้งประชาสัมพันธ์ผ่านสื่อออนไลน์ เช่น เพจ Facebook Line Twitter Instagram และการจัดทำสื่อแผ่นพับ แจกรายบ้าน ทุกบ้าน จัดรถแห่ประชาสัมพันธ์ ป้ายติดตามสถานที่สำคัญๆ นอกจากนี้ จะมีหนังสือเชิญและโทรศัพท์ไปยังกลุ่มเป้าหมายโดยตรงและแจ้งสิทธิประโยชน์ที่ลูกหนี้จะได้รับให้ชัดเจน
วันอาทิตย์ที่ 10 กรกฎาคม 2565
โฆษกรัฐบาลโต้ “ประเสริฐ” สูตรหาร 500 หากยื่นศาล รธน.วินิจฉัย ถ้าผลออกมาอย่างอแง ต้องเคารพคำตัดสิน จวกวันนี้พูดอย่าง พรุ่งนี้พูดอย่าง หลังอ้างตั้งพรรคครอบครัว พท. แค่พูดเล่น
โฆษกรัฐบาลโต้ “ประเสริฐ” สูตรหาร 500 หากยื่นศาล รธน.วินิจฉัย ถ้าผลออกมาอย่างอแง ต้องเคารพคำตัดสิน จวกวันนี้พูดอย่าง พรุ่งนี้พูดอย่าง หลังอ้างตั้งพรรคครอบครัว พท. แค่พูดเล่น เชื่อประชาชนลงโทษพวกไม่อยู่กับร่องกับรอย
วันนี้ (10 กรกฎาคม 2565) นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีที่นายประเสริฐ จันทรรวงทอง เลขาธิการพรรคเพื่อไทย ระบุว่า การใช้สูตรคำนวณ ส.ส.บัญชีรายชื่อโดยใช้ 500 หารนั้น ไม่ได้เกี่ยวกับเรื่องยากหรือเรื่องง่าย แต่สิ่งที่ต้องพิจารณาคือขัดรัฐธรรมนูญหรือไม่ เพราะรัฐธรรมนูญกำหนดไว้ชัดเจนว่าให้มีบัตร 2 ใบ และให้มีการคำนวณ ส.ส.ในแต่ละแบบแยกจากกันว่า ฝ่ายค้านเองก็รู้อยู่แก่ใจว่า หากกลับไปใช้สูตรเดิมตัวเองย่อมได้ประโยชน์ จึงพยายามโยนความผิดให้ท่านนายกฯ ทั้ง ๆ ที่ท่านนายกฯ ไม่สามารถสั่งการใดๆ ได้เลย เป็นการพิจารณาของสมาชิกสภาฯ เอง หากฝ่ายค้านคิดว่ากระแสนิยมของตัวเองดีจริงก็ไม่เห็นจะต้องกลัวอะไร ควรพร้อมรับกับทุกกติกาที่ออกมาจะดีกว่า ไม่ใช่ว่าพอตัวเองไม่ได้เปรียบก็รีบโวยวาย แต่พอตัวเองได้เปรียบกลับทำนิ่งเฉย อย่างไรก็ตาม ฝ่ายค้านออกมาขู่แล้วว่าจะยื่นศาลรัฐธรรมนูญวินิจฉัย รัฐบาลพร้อมน้อมรับและเคารพคำตัดสินของศาล และขอให้ฝ่ายค้านเคารพคำตัดสินของศาลด้วยเช่นกัน ไม่ใช่ว่าผลออกมาไม่เป็นไปอย่างที่ตัวเองต้องการแล้วออกอาการงอแงเหมือนหลายๆ ครั้งที่ผ่านมา
นายธนกร กล่าวอีกว่า ส่วนกรณีที่นายประเสริฐอ้างว่า เรื่องการจะตั้งพรรคครอบครัวเพื่อไทย เป็นการพูดคุยกันเล่นๆ ระหว่างกลุ่ม ส.ส.นั้น ไม่ต่างอะไรกับการกลืนน้ำลายตัวเอง เรื่องไหนที่ตัวเองได้เปรียบก็เดินเกมเคลื่อนไหวกดดันเต็มที่ แต่เรื่องไหนที่ทำท่าว่าสังคมจะไม่ยอมรับ ก็รีบออกมาอ้างว่าเป็นการพูดคุยกันเล่นๆ เชื่อว่าประชาชนคงได้เห็นธาตุแท้ของพรรคเพื่อไทยแล้วว่า เป็นพรรคที่กลับกลอก ไม่อยู่กับร่องกับรอย ดังนั้น ในการเลือกตั้งครั้งหน้าประชาชนคงตัดสินใจได้แล้วว่า สามารถให้ความเชื่อถือและไว้วางใจให้พรรคเพื่อไทยเข้ามาบริหารประเทศได้หรือไม่ เพราะการบริหารประเทศไม่ใช่การเล่นขายของ ที่วันนี้พูดอย่าง แล้วพรุ่งนี้จะพูดอีกอย่างก็ได้ อย่างไรก็ตาม ยืนยันว่า เรื่องนี้ไม่เกี่ยวกับการยอมเอาสูตรหาร 500 เพราะกลัวพรรคเล็กไม่โหวตให้ในช่วงการอภิปรายไม่ไว้วางใจ เพราะเชื่อมั่นว่านายกฯ และรัฐมนตรีที่ถูกอภิปรายนั้นไม่ได้ทำอะไรผิด และสามารถชี้แจงได้อย่างชัดเจนแน่นอน ที่สำคัญ จนถึงตอนนี้ก็เห็นแต่การโหมโรง ไม่เห็นเนื้อหาสาระหรือข้อเท็จจริงอะไรเลย สุดท้ายเวทีอภิปรายไม่ไว้วางใจอาจจะกลายเป็นเวทีฉีกหน้าฝ่ายค้านที่ไม่ยอมทำหน้าที่ของตัวเองในสภาฯ ก็ได้
วันพฤหัสบดีที่ 4 สิงหาคม 2565
กระทรวงเกษตรฯ ชูอัตลักษณ์พื้นถิ่นด้านหม่อนไหม
กระทรวงเกษตรฯ ชูอัตลักษณ์พื้นถิ่นด้านหม่อนไหม นำผ้าไหมคุณภาพมาให้เลือกชมและช้อป ระหว่างวันที่  4 - 10 ส.ค. นี้ ณ ไอคอนสยาม
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เป็นประธานในพิธีเปิดโครงการ "ส่งเสริมศักยภาพด้านการตลาดสินค้าเกษตรอัตลักษณ์พื้นถิ่น สู่ตลาดยุคใหม่ ด้านหม่อนไหม" ที่จัดขึ้นระหว่างวันที่ 4 – 10 สิงหาคม 2565 ณ บริเวณเจริญนคร ฮอลล์ ชั้น M ศูนย์การค้าไอคอนสยาม ซึ่งกระทรวงเกษตรและสหกรณ์ โดยกรมหม่อนไหม จัดขึ้นเพื่อเป็นการเฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 ที่พระองค์ทรงมีพระมหากรุณาธิคุณต่อวงการหม่อนไหมไทย อีกทั้งยังเป็นการเผยแพร่ประชาสัมพันธ์คุณค่าและความเป็นเอกลักษณ์ของผ้าไหมไทย ด้วยการปลุกกระแสนิยมการใช้ผ้าไหมไทย ซึ่งเป็นอัตลักษณ์พื้นถิ่นสู่การตลาดยุคใหม่ และส่งเสริมด้านการตลาดให้กับสินค้าหม่อนไหม สร้างรายได้ให้กับเกษตรกร กลุ่มผู้ทอผ้าไหม และผู้ประกอบการ
ทั้งนี้ ภายในงานประกอบด้วยกิจกรรมการจัดแสดงนิทรรศการ “เทิดพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง” นิทรรศการ “ตลาดนำการผลิตด้านสินค้าหม่อนไหม” นิทรรศการ จัดแสดงผลงานการออกแบบ และตัดเย็บผ้าไหม” กิจกรรมการแสดงแฟชั่นโชว์ผ้าไหม จากผลงานโครงการประกวดออกแบบชุดผ้าไหมไทย โดยเยาวชน นิสิต นักศึกษาครั้งที่ 3 (The 3rd Next Big Silk Designer Contest) และจากคณะทูตานุทูต รวมทั้งกิจกรรมการออกร้าน จำหน่ายผลิตภัณฑ์ผ้าไหมและสินค้าหม่อนไหมคุณภาพ จากมูลนิธิส่งเสริมศิลปาชีพฯ กลุ่มเกษตรกรและผู้ประกอบการ ซึ่งคาดหวังว่า จะทำให้เกิดการกระตุ้นเศรษฐกิจ สร้างรายได้ให้กับเกษตรกร กลุ่มผู้ทอผ้าไหม และผู้ประกอบการ
"ผ้าไหมไทยได้รับการยอมรับจากทั่วโลก และถือเป็น Soft power ที่ชาวต่างชาติให้ความสนใจและให้คุณค่า เพราะมีเอกลักษณ์เป็นของตัวเอง เราจึงต้องมีการรับประกันคุณภาพ ซึ่งจากนโยบายตลาดนำการผลิต ถือเป็นการปฏิรูปภาคการเกษตรที่ครอบคลุมเกษตรกรไทยทั้งประเทศ กระทรวงเกษตรฯ ซึ่งมีหน้าที่ส่งเสริมและพัฒนาให้กับเกษตรกรและผู้ประกอบการ จึงต้องบูรณาการทุกภาคส่วน ในการขับเคลื่อนการดำเนินงานอย่างจริงจังและต่อเนื่อง เพื่อให้ผ้าไหมไทยเป็นที่รู้จักในวงกว้าง สำหรับการจัดงานในวันนี้จะเป็นการประชาสัมพันธ์ให้ทั้งคนไทยและต่างชาติได้เห็นถึงความสำคัญและคุณค่าของผ้าไหมของไทย ซึ่งปัจจุบันมีการส่งเสริมทั้งในเรื่องแฟชั่น และการประดิษฐ์สิ่งของต่าง ๆ ให้มีความหลากหลายมากยิ่งขึ้น มีการพัฒนาเส้นไหมให้มีคุณภาพ และมีการนำเทคโนโลยีต่าง ๆ เข้ามาช่วยเพิ่มประสิทธิภาพการผลิต นอกจากนี้ ยังส่งเสริมให้มีการใช้ช่องทางออนไลน์มากยิ่งขึ้น ซึ่งจะทำให้สามารถเข้าถึงผู้บริโภคได้หลากหลายมากยิ่งขึ้นด้วย" ดร.เฉลิมชัย กล่าว
วันศุกร์ที่ 13 สิงหาคม 2564
รมว.พม. เยี่ยมศูนย์พักคอย วัดอินทรวิหาร กทม. พร้อมชู บวร (บ้าน วัด โรงเรียน) ขับเคลื่อนชุมชนเข้มแข็งในสถานการณ์โควิด-19
รมว.พม. เยี่ยมศูนย์พักคอย วัดอินทรวิหาร กทม. พร้อมชู บวร (บ้าน วัด โรงเรียน) ขับเคลื่อนชุมชนเข้มแข็งในสถานการณ์โควิด-19
เมื่อวันที่ 11 ส.ค. 64เวลา 11.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ลงพื้นที่เยี่ยมศูนย์พักคอยรอการส่งต่อ วัดอินทรวิหารพระอารามหลวง เขตพระนคร กทม. พร้อมทั้ง ถวายแอลกอฮอล์ฆ่าเชื้อ จำนวน 20 แกลลอน หน้ากากอนามัย จำนวน 100 กล่อง และชุด PPE จำนวน 80 ชุด ให้พระโสภณธรรมวงศ์ เจ้าอาวาสวัดอินทรวิหาร เพื่อนำไปใช้ประโยชน์ ทั้งนี้ ศูนย์พักคอยแห่งนี้ มีการใช้อาคารปฏิบัติธรรม ชั้น 2 3 และ 5 สำหรับรองรับผู้ป่วยโควิด-19 กลุ่มสีเขียว ประมาณ 200 คน เป็น ศูนย์พักคอย รอการส่งต่อผู้ป่วยโควิดเข้ารักษาในโรงพยาบาล หรือ Community Isolation และใช้เป็นสถานที่สำหรับดูแลกลุ่มคนที่ต้องการการดูแลเป็นพิเศษระหว่างรอเตียง เช่น เด็กที่พ่อแม่ติดเชื้อที่ไม่มีคนในครอบครัวดูแล เป็นต้น โดยมีเจ้าหน้าที่ผู้ดูแล พร้อมสิ่งอำนวยความสะดวก อาทิ ห้องสุขาและอาบน้ำแยกชาย-หญิง ลิฟต์บริการผู้ป่วย ระบบการสื่อสารผ่านอินเตอร์คอมเพื่อป้องกันการสัมผัสใกล้ชิดกัน เครื่องนอนและของใช้จำเป็น รวมถึงยาเวชภัณฑ์ เป็นต้น
นายจุติ กล่าวว่า การลงพื้นที่เยี่ยมศูนย์พักคอยในวันนี้ เรามาในนามของรัฐบาล ซึ่งมีนโยบายที่ต้องการให้บูรณาการการทำงานร่วมกัน เพื่อช่วยเหลือพี่น้องประชาชน โดยเรายึดประชาชนเป็นศูนย์กลาง และหลักการ บวร (บ้าน วัด โรงเรียน) เป็นนโยบายของพลเอก ประยุทธ์ จันทร์โอชา นายกรัฐมนตรี ที่มุ่งเน้นให้ชุมชนพึ่งพาตนเองได้ ทั้งนี้ สำนักงานเขตพระนคร กรุงเทพมหานคร กระทรวงสาธารณสุข กระทรวงศึกษาธิการ และกระทรวงกลาโหม ได้ส่งเจ้าหน้าที่เข้ามาช่วยประสานงาน ซึ่งตนอยากให้เห็นว่า ที่นี่ไม่ใช่เพียงศูนย์พักคอย แต่เป็นการบูรณาการกันในเชิงปฎิบัติที่เป็นรูปธรรม เพื่อให้ประชาชนได้ประโยชน์มากที่สุด ซึ่งมีการควบคุมการแพร่เชื้อโรคระบาดอย่างได้ผล ทำให้ประชาชนที่ป่วยโควิด-19 ร้อยละ 90 สามารถกลับบ้านได้อย่างปลอดภัยโดยไม่ต้องไปรักษาตัวที่โรงพยาบาล ขณะเดียวกัน ทางวัดและชุมชนได้ทำครัวกลาง จำนวน 3 ครัว เพื่อสนับสนุนศูนย์พักคอยในการดูแลประชาชน ทั้งนี้ ตนคิดว่าเป็นสิ่งที่ดีที่ทำให้ชุมชนเข้มแข็งและเห็นว่า บวร (บ้าน วัด โรงเรียน) เหมาะสมสำหรับประเทศไทย เพราะเรามีไมตรีต่อกันซึ่งตรงนี้จะทำให้เราผ่านวิกฤติไปด้วยกันได้
นายจุติ กล่าวเพิ่มเติมว่า หลังจากนี้ เราจะพัฒนาศูนย์พักคอยแห่งนี้ให้เป็นแหล่งเรียนรู้และแหล่งฝึกอาชีพ เพื่อสร้างงานให้กับชุมชน ซึ่งสิ่งที่สำคัญที่สุดคือประชาชนทุกคนได้บริจาคสิ่งของ รวมถึงจิตอาสาที่เข้ามาช่วยกันทำงาน ทั้งนี้ ตนขอขอบคุณทุกคนรวมไปถึงพยาบาล เพราะงานนี้เราไม่ทิ้งใคร และทุกอย่างสำเร็จได้เพราะว่าเราทุกคนทำงานร่วมกัน นับเป็นจุดแข็งของเราที่สามารถนำไปถอดบทเรียน เพื่อขยายผลไปยังจุดอื่นๆ ได้ต่อไป
วันอาทิตย์ที่ 6 กุมภาพันธ์ 2565
สธ.เข้าร่วมหน่วยงานกลางพิจารณาจริยธรรมการวิจัยในคน เพื่อสนับสนุนการพิจารณาโครงการวิจัยแบบสหสถาบัน
กระทรวงสาธารณสุขเข้าร่วมคณะกรรมการกลางพิจารณาจริยธรรมการวิจัยในคน (CREC) ช่วยลดปัญหาซ้ำซ้อนการพิจารณาโครงการวิจัยในคนแบบสหสถาบัน พร้อมจัดประชุมพัฒนาแนวทางการดำเนินงานร่วมกันเพื่อขับเคลื่อนงานจริยธรรมการวิจัยในคนให้เป็นไปทิศทางเดียวกัน
กระทรวงสาธารณสุขเข้าร่วมคณะกรรมการกลางพิจารณาจริยธรรมการวิจัยในคน (CREC) ช่วยลดปัญหาซ้ำซ้อนการพิจารณาโครงการวิจัยในคนแบบสหสถาบัน พร้อมจัดประชุมพัฒนาแนวทางการดำเนินงานร่วมกันเพื่อขับเคลื่อนงานจริยธรรมการวิจัยในคนให้เป็นไปทิศทางเดียวกัน ได้มาตรฐานและมีประสิทธิภาพ
นพ.ภูษิต ประคองสาย ที่ปรึกษาระดับกระทรวง กระทรวงสาธารณสุข กล่าวว่า การพัฒนานวัตกรรมสุขภาพและเทคโนโลยีทางการแพทย์บางส่วนมีการวิจัยทางคลินิก ศึกษาทดลองเกี่ยวกับมนุษย์ เช่น ยาใหม่ เครื่องมือ/เทคโลยีและผลิตภัณฑ์ทางการแพทย์ เป็นต้น ซึ่งผู้วิจัยต้องขอยื่นโครงการวิจัยและข้อมูลต่าง ๆ ให้คณะกรรมจริยธรรมการวิจัยในมนุษย์ของหน่วยงานที่ตนเองสังกัดพิจารณา แต่ปัจจุบันมีการวิจัยทางคลินิกร่วมกันหลายสถาบันทำให้เกิดความซ้ำซ้อนในการพิจารณา สถาบันต่าง ๆ ที่มีการพิจารณาเกี่ยวกับการวิจัยด้านสุขภาพในมนุษย์ในประเทศไทย จึงทำข้อตกลงจัดตั้ง “สำนักงานคณะกรรมการกลางพิจารณาจริยธรรมการวิจัยในคน” หรือCentral Research Ethics Committee (CREC) เป็นหน่วยงานกลางเพื่อพิจารณาโครงการวิจัยแบบสหสถาบันโดยมีคณะกรรมการจริยธรรมการวิจัยเกี่ยวกับมนุษย์ของโรงพยาบาลและหน่วยงานในสังกัดกระทรวงสาธารณสุข เข้าร่วม CREC ด้วย
อย่างไรก็ตาม การพิจารณาจริยธรรมการวิจัยเกี่ยวกับมนุษย์ เป็นงานที่มีความละเอียดอ่อนและซับซ้อน และต้องอาศัยการประสานงานกับภาคส่วนต่าง ๆ อย่างใกล้ชิดและต่อเนื่อง สำนักวิชาการสาธารณสุข สำนักงานปลัดกระทรวงสาธารณสุข และคณะกรรมการมูลนิธิส่งเสริมการศึกษาวิจัยในคนในประเทศไทย (มสจท.) จึงจัดประชุมเสวนาในหัวข้อ “การพัฒนาแนวทางการดำเนินงานระหว่างCREC กับคณะกรรมการจริยธรรมการวิจัยในมนุษย์ ภายใต้สังกัดกระทรวงสาธารณสุข ปีงบประมาณ 2565 – 2566” เมื่อวันที่ 2 กุมภาพันธ์ 2565ที่โรงแรมอมารี ดอนเมือง กทม. โดยมีคณะกรรมการจริยธรรมการวิจัยในมนุษย์ กระทรวงสาธารณสุข และผู้ที่สนใจเข้าร่วมประชุมผ่านระบบออนไลน์กว่า 300 คน และออนไซต์จำนวน 80 คน ถือเป็นจุดเริ่มต้นในการทำงานร่วมกันภายใต้ข้อตกลง การพิจารณาโครงการวิจัยแบบสหสถาบัน และเป็นเวทีให้ข้อมูลเพื่อขับเคลื่อนการพัฒนางานจริยธรรมการวิจัยเกี่ยวกับมนุษย์ให้เป็นไปในทิศทางเดียวกัน มีมาตรฐานและมีประสิทธิภาพ เกิดการทำงานเป็นเครือข่ายที่เข้มแข็ง เพื่อพัฒนาประเทศด้วยนวัตกรรมและการวิจัยทางการแพทย์
“กระทรวงสาธารณสุขมีนโยบายสนับสนุนการบริหารจัดการงานจริยธรรมการวิจัยเกี่ยวกับมนุษย์ให้มีประสิทธิภาพและได้มาตรฐานตามที่องค์การอนามัยโลกกำหนด ได้แก่ การสนับสนุนทรัพยากรแก่คณะกรรมการจริยธรรมการวิจัยเกี่ยวกับมนุษย์ที่เหมาะสมและเพียงพอ การจัดทำเอกสารมาตรฐานการปฏิบัติงาน การจัดทำฐานข้อมูลงานวิจัย การพัฒนาระบบติดตามการพิจารณารูปแบบดิจิทัล การพัฒนาเกณฑ์มาตรฐานคุณภาพคณะกรรมการจริยธรรมการวิจัยเกี่ยวกับมนุษย์ทุกระดับ และพัฒนาเครือข่ายทั้งระดับจังหวัด ระดับเขตและระดับประเทศ” นพ.ภูษิตกล่าว
************************************** 6 กุมภาพันธ์ 2565
วันพุธที่ 24 สิงหาคม 2565
Cabinet approves 18,447.9800 million Baht for expenditures related to COVID-19, made during April 1- May 15, 2022
Cabinet approves 18,447.9800 million Baht for expenditures related to COVID-19, made during April 1- May 15, 2022
August 23, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed that the cabinet, in its meeting on August 23, 2022, has made approval to the budget of 18,447.9800 million Baht, under the Royal Decree authorizing Ministry of Finance to seek additional loan for economic and social problem solving, remedy, and rehabilitation as a result of spread of COVID-19, B.E. 2564, for the 4th public healthcare service scheme of National Health Security Office.
The budget will be allocated for expenditures related to COVID-19 public health services, made during April 1- May 15, 2022, at both public and private medical facilities across the country, i.e., provision medical equipment, medicines, vaccines, R&D, and domestic development of vaccines.
วันอังคารที่ 9 พฤศจิกายน 2564
ก.แรงงาน เดินหน้าปั้นผู้ประกอบการเอสเอ็มอีเมืองท่องเที่ยวจ.เพชรบุรี เพิ่มผลิตภาพแรงงาน 4.0
ก.แรงงาน เดินหน้าปั้นผู้ประกอบการเอสเอ็มอีเมืองท่องเที่ยวจ.เพชรบุรี เพิ่มผลิตภาพแรงงาน 4.0
เมื่อวันที่9พฤศจิกายน2564นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานเป็นประธานในพิธีเปิดการฝึกอบรมหลักสูตร“การพัฒนาศักยภาพผู้ประกอบกิจการ”ภายใต้โครงการเพิ่มผลิตภาพแรงงานสู่SMEs 4.0ประจำปีงบประมาณพ.ศ.2565โดยมีนางเธียรรัตน์นะวะมะวัฒน์โฆษกกระทรวงแรงงาน(ฝ่ายการเมือง)พร้อมด้วยหัวหน้าส่วนราชการหน่วยงานในสังกัดกระทรวงแรงงานจังหวัดเพชรบุรีเข้าร่วมในครั้งนี้ด้วยณห้องสีทราย1ชั้น3โรงแรมลองบีชชะอำอำเภอชะอำจังหวัดเพชรบุรีโดยนางธิวัลรัตน์กล่าวว่าจากสถานการณ์การแพร่ระบาดของโรคโควิด-19ทำให้เกิดความเปลี่ยนแปลงในหลายๆด้านด้วยกันอาทิด้านการผลิตการบริโภคการบริการเป็นต้นรัฐบาลภายใต้การนำของพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมพล.อ.ประวิตรวงษ์สุวรรณรองนายกรัฐมนตรีซึ่งกำกับดูแลกระทรวงแรงงานและท่านสุชาติชมกลิ่นรัฐมนตรีว่าการกระทรวงแรงงานได้ให้ความสำคัญต่อภาคธุรกิจSMEsซึ่งเป็นฟันเฟืองสำคัญในการขับเคลื่อนเศรษฐกิจของประเทศในทุกมิติ
นางธิวัลรัตน์กล่าวต่อว่าการที่สำนักงานพัฒนาฝีมือแรงงานเพชรบุรีดำเนินการจัดฝึกอบรมการพัฒนาศักยภาพผู้ประกอบกิจการในวันนี้ถือเป็นสิ่งที่มีประโยชน์อย่างยิ่งเพื่อที่จะทำให้SMEsได้รับการพัฒนาในทุกๆด้านเป็นการเพิ่มขีดความสามารถในการแข่งขันผลักดันให้เกิดความคิดริเริ่มสร้างสรรคและสร้างโอกาสในการเปิดตลาดใหม่ๆให้กับธุรกิจโดยเฉพาะภาคท่องเที่ยวและบริการที่เริ่มฟื้นตัวจากโควิด-19
นอกจากนี้กระทรวงแรงงานยังมีโครงการสร้างเสริมและรักษาการจ้างงานSMEsโดยโครงการนี้จะช่วยจ่ายค่าจ้างแทนนายจ้างที่มีลูกจ้างเป็นคนไทยคนละ3,000บาทเป็นเวลา3เดือนปัจจุบันจังหวัดเพชรบุรีมีสถานประกอบการSMEsอยู่จำนวน1,973แห่งมีลูกจ้างถึง15,667คนเม็ดเงินดังกล่าวจะสามารถทำให้เกิดการหมุนเวียนของภาคเศรษฐกิจในจังหวัดเพชรบุรีต่อไปซึ่งสามารถสอบถามรายละเอียดเพิ่มเติมได้ที่สำนักงานจัดหางานจังหวัด
สำหรับโครงการดังกล่าวจัดขึ้นโดยสำนักงานพัฒนาฝีมือแรงงานเพชรบุรีมีวัตถุประสงค์เพื่อเพิ่มขีดความสามารถการแข่งขันให้แก่ผู้ประกอบการSMEsกลุ่มOTOPกลุ่มวิสาหกิจชุมชนผ่านกระบวนการเพิ่มผลิตภาพแรงงานผลักดันให้เกิดความคิดริเริ่มสร้างสรรค์นวัตกรรมและการประยุกต์ใช้ประโยชน์จากเทคโนโลยีเพื่อรองรับการพัฒนาสู่SMEs 4.0มีกิจกรรมของโครงการ3กิจกรรมได้แก่การจัดฝึกอบรมพัฒนาทักษะการเป็นผู้ประกอบการการให้คำปรึกษาเพื่อเพิ่มผลิตภาพแรงงานแก่สถานประกอบการและการพัฒนาศักยภาพแรงงานเพื่อเพิ่มผลิตภาพแรงงานเป็นต้น
+++++++++++++++++++
กองเผยแพร่และประชาสัมพันธ์
9พฤศจิกายน2564
วันพฤหัสบดีที่ 23 ธันวาคม 2564
รัฐมนตรีเกษตรฯ เปิดการสัมมนา DOAE Next Step ขับเคลื่อนงานส่งเสริมการเกษตรวิถีใหม่
รัฐมนตรีเกษตรฯ เปิดการสัมมนา DOAE Next Step ขับเคลื่อนงานส่งเสริมการเกษตรวิถีใหม่ มุ่งเน้นต้องให้พี่น้องเกษตรกรได้เข้าถึง เรียนรู้ และสามารถปฏิบัติได้จริง
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังเปิดการสัมมนา DOAE Next Step ขับเคลื่อนงานส่งเสริมการเกษตรวิถีใหม่ ณ โรงแรม รามา การ์เด้น กรุงเทพมหานคร ว่า กระทรวงเกษตรและสหกรณ์ โดยกรมส่งเสริมการเกษตร ได้จัดสัมมนาดังกล่าวขึ้น เพื่อให้ผู้บริหารและเจ้าหน้าที่ของกรมส่งเสริมการเกษตร ทั้งในส่วนกลางและส่วนภูมิภาค มีความรู้ความเข้าใจในนโยบาย และแนวทางการขับเคลื่อนงานของกระทรวงเกษตรและสหกรณ์ รวมถึงแนวทางการดำเนินงานของกรมส่งเสริมการเกษตร ประจำปีงบประมาณ 2565 และประเด็นอื่น ๆ ที่เกี่ยวข้อง เนื่องจากในช่วงที่ผ่านมา มีสถานการณ์และการเปลี่ยนแปลงหลายประการที่ส่งผลกระทบต่อการทำงานส่งเสริมการเกษตรทั้งในระยะสั้นและระยะยาว จึงมีความจำเป็นที่ต้องปรับวิธีการทำงานให้สอดคล้องกับสถานการณ์การเปลี่ยนแปลงดังกล่าว โดยเฉพาะมุ่งสู่การเป็น Digital DOAE เพื่อให้สามารถขับเคลื่อนงานและรองรับสถานการณ์การเปลี่ยนแปลง และยังให้ความสำคัญกับการดำเนินงานตามนโยบายของรัฐบาลและกระทรวงเกษตรและสหกรณ์ ในการพัฒนาอาชีพและสร้างรายได้ให้แก่เกษตรกร
"เราต้องเดินตามเทคโนโลยีให้ทัน ตามยุคตามสมัย ซึ่งกรมส่งเสริมการเกษตรมีความสำคัญอย่างมาก เพราะมีข้าราชการอยู่ทุกพื้นที่ในประเทศไทย มีความสนิทสนมในระดับครัวเรือนกับเกษตรกร ซึ่งเป็นสิ่งที่ผมพูดมาตลอดว่าอยากให้ข้าราชการของกระทรวงเกษตรฯ เข้าถึงพี่น้องเกษตรกรเหมือนเป็นคนในครอบครัว อย่างไรก็ตาม ในระดับผู้บริหารต้องสร้างขวัญและกำลังใจให้กับข้าราชการในพื้นที่ เพราะเปรียบเสมือนเป็นตัวแทนของกระทรวงเกษตรและสหกรณ์ และในวันนี้ตามที่ได้กำหนดยุทธศาสตร์ที่จะเดินไปข้างหน้าอย่างชัดเจน ต้องให้มีความทันสมัยและพร้อมไปกับโลกในยุคปัจจุบัน ซึ่งยุทธศาสตร์ 5 ด้าน 15 นโยบายสำคัญที่กำหนดนั้น จะเป็นสิ่งที่จะต้องให้พี่น้องเกษตรกรได้เข้าถึง เรียนรู้ และสามารถปฏิบัติได้จริง เพราะฉะนั้นหากจะประสบความสำเร็จได้ทุกคนจะต้องนำไปใช้ไปปฏิบัติ แล้วส่งถึงพี่น้องเกษตรกรได้ด้วย อย่างไรก็ตาม เราต้องพัฒนาพี่น้องเกษตรกรให้เข้มแข็งด้วยตัวเอง พร้อมทั้งต้องบูรณาการการทำงานกับทุกภาคส่วน ทั้งภาครัฐ ภาคเอกชน และภาคเกษตรกร เพื่อร่วมกันเดินไปข้างและมุ่งสู่เป้าหมายที่วางไว้" ดร.เฉลิมชัย กล่าว